Kakkmaddafakka

Kakkmaddafakka er en indie-popgruppe fra Bergen i Norge. Gruppen består av medlemmene Axel Vindenes, Pål Vindenes, Stian Sævig, Kristoffer Wie van der Pas, Sebastian Kittelsen.

Tidligere hadde de også med seg Lars Helmik Raaheim-Olsen (perkusjon) og Kakkmaddachoir som bestod av brødrene Sverre og Martin Sande.

Historie

Gruppen ble stiftet i 2004 av Axel Vindenes, Stian Sævig og det tidligere medlemmet Jonas Nielsen.

Musikerne er klassisk skolert og spilt musikk som inneholder elementer fra rap til rock, dixiejazz til indie. Siden 2011 har musikken vært basert på pop.

Gruppen har spilt sammen siden 2004 da de spilte sin første konsert på ungdomshuset 1881 i Bergen. De har deltatt i en rekke festivaler i Norge, inkludert Eggstockfestivalen, der de vant publikumsprisen, Nattjazz,  Bergenfest, Trænafestivalen, Hovefestivalen, Slottsfjell, By:Larm og Festspillene i Bergen.

De ble i 2008 nominert til MTV European Music Award i kategorien for beste norske artist.

I 2009 spilte gruppen på Melt Festival i Tyskland, en festival som på en måte ble deres gjennombrudd i Tyskland etter deres mentor og senere produsent Erlend Øye anbefalte dem til festivalen.

Kakkmaddafakka har siden 2009 basert mye av sin turnévirksomhet i utlandet hvor de har fått et merkbart fotfeste i land som Tyskland, Spania og Mexico, og deltatt på festivaler som Hurricane festival (DR), Rock am Ring (DR), Rock im Park (DR), Southside (DR), Area4 (DR), Sziget festival (HU), Arenal Sound (ES), Low Cost festival (ES), Vive Latino (MEX), International Platonov Festival (RUS), SXSW (US), Montreaux Jazz festival (CH), Flow (FIN), Lowlands (NED) og Roskilde Festival ved flere anledninger.

Medlemmer	
 Axel Vindenes, vokal og gitar
 Pål Vindenes, vokal, gitar og cello
 Stian Sævig, bass og vokal 
 Kristoffer Wie Van Der Pas, trommer og vokal
 Sebastian Kittelsen, Piano

Tidligere medlemmer: 
 Lars Helmik Raaheim-Olsen, Perkusjon og vokal 
 Jonas Nielsen, Piano og vokal
 The Blowjobber (blåserekke) Helen Eriksen, Odin Budal Søgnen, Oscar Sundquist
 Trommeslagere: Jone Nordland, Adrian Søgnen, Einar Olsson
 Kakkmaddachoir, korister (Martin Sande, Sverre Sande)

Diskografi

Album
 2007: Down to Earth
 2011: Hest
 2013: Six Months Is A Long Time
 2016: KMF
 2017: Hus
 2019: Diplomacy
 2022: Revelation

EP-er
 2007: Already Your Favourite EP
 2020: Ontas?

Referanser

Eksterne lenker 
 
 
  Nrk Urørt, profil

Norske musikkgrupper
Norske rockegrupper
Band etablert i 2004
Musikk i Bergen